पहाड़ी शैली दो सुस्पष्ट भिन्न शैलियों - अत्यधिक गहरे रंगों वाली बसोली शैली तथा रुचिकर एवं भावपूर्ण कांगड़ा शैली से मिलकर बनी है।
पहाड़ी शैली हिमालयी राज्य 17वीं शताब्दी के उत्तरार्द्ध से लेकर 19वीं शताब्दी के मध्य तक महान कलात्मक गतिविधियों का केंद्र बने रहे। पहाड़ी शैली दो सुस्पष्ट भिन्न शैलियों - अत्यधिक गहरे रंगों वाली बसोली शैली तथा रुचिकर एवं भावपूर्ण कांगड़ा शैली से मिलकर बनी है। लघु चित्रकारी  और पुस्तकीय चित्रण की पहाड़ी चित्रकला शैली का विकास भारत के इन राज्यों में स्वतंत्र रूप से हुआ। इसने धर्मनिरपेक्ष एवं दरबारी दृश्यों के चित्रण के अतिरिक्त भागवत पुराण, रामायण, रागमाला श्रृंखला और गीत गोविंद से जुड़ी हुई अनेक कुछ उत्कृष्ट कृतियों और कृतियों के समूहों का चित्रण किया है। गुलेर शैली - पहाड़ी शैली में प्रथम गुलेर शैली का उदय 'हरिपुर' गुलेर राज्य में हुआ था। इस राज्य की स्थापना १४०५ में राजा हरिश्चंद्र ने की थी।  गुलेर के सभी शासकों ने कला को बहुत प्रोत्साहन दिया। इस शैली में व्यक्ति चित्र , दरबारी चित्र, नायिका भेदों का चित्रांकन बहुत सुन्दर और भावपूर्ण हुआ।  पुष्पों से झुकी प्राकृतिक हरियाली के पीछे से छोटे - छोटे भवन दिखाई देते हैं , गोल पहाड़ियों और कदली वृक्षों का अंकन इस शैली की निजी विशेषता है